صابیہ ابت

صابیہ ابت ہک پاکستانی پیشہ ور سائیکلسٹ ہِن https://www.dawnnews.tv/news/1099042/۔ اوہ متعدد بین الاقوامی کھیلاں وچ پاکستان دی نمائندگی کر چُکی ہِن تے اوہ پاکستان دے ہزارہ ڈویژن دی پہلی زنانی سائیکلسٹ ہِن۔

 پس منظر 
صابیہ خیبر پختونخوا دے شہر ہری پور وچ پیدا تھئیں تے انّھاں نے فزیکل ایجوکیشن وچ بیچلر ڈگری حاصل کِیتی ۔

 پیشہ ورانہ حیاتی 
صابیہ سائیکلنگ کھیل دے زمرے وچ خیبر پختونخوا سائیکلنگ ایسوسی ایشن (کے پی سی اے) وچ اپݨاں ناں بݨاوݨ والی پہلی زنانی ہِن۔ سائیکلنگ فیڈریشن نے تربیت دے معاملے وچ انّھاں دی حمایت کیتی۔ صابیہ قومی تے صوبائی انجمناں دی رُکن ہِن ۔

 ابتدائی مشکلات 
انّھاں دے آبائی شہر وچ، زنانیاں کھیلاں وچ حصہ نئیں گِھندی ہَن۔ پر صابیہ کوں گھٹ عمری توں ہی کھیلاں دا شوق ہئی۔ اوہ اپݨے کالج وچ ہک ایتھلیٹ ہَن تے ٻہوں سارے مقابلیاں وچ حصہ گِھندی ہَن۔ 2011ء وچ، صابیہ نے پانیا وچ زنانیاں دے سائیکلنگ دے مقابلے ݙٹھے ہَن جِتھاں زنانیاں مناسب طور تے سائیکل چَلاوݨ توں قاصر ہَن ۔ اِیں توں صابیہ کوں سائیکل چَلاوݨ سِکھݨ دی ترغیب ملی ۔ صابیہ اپݨے چاچا دی سائیکل تے مشقیں کرݨ شروع کِیتیاں۔ اوہ شروع وچ اِیں تے سواری کرݨ توں قاصر ہَن تے کئی واری ڳِریاں، آخر کار اِیں تے سواری کرݨ دے قابل تھی ڳئی۔ جِہڑیلے صابیہ نے قومی تے بین الاقوامی مقابلیاں وچ حصہ گِھدّݨ شروع کِیتا تاں انّھاں کوں اپݨے آبائی شہر وچ تجربے دی سہولیات کائنی ہَن تے اِیں وجہ توں صابیہ کوں اپݨے مقابلیاں دی تیاری کِیتے لاہور ویݨاں پِیا۔

 قومی کھیݙ دے مقابلے 
صابیہ نے کھیل وچ اپݨے منصوبے دے ݙو سال دے اندر ہی پہلی چیمپئن شپ جِتی۔ صابیہ 2013 وچ قومی سائیکلنگ چیمپیئن شپ جِتݨ والی ہزارہ ڈویژن دی پہلی زنانی بݨ ڳئیں۔ سائیکلنگ چیمپیئن شپ دے نو ایونٹس ہِن، جیڑھے وچوں چھ ہک ویلوڈرووم تے منعقد تھئے تے ترئے سڑک تے۔ اوہ قومی مقابلیاں وچ پاک فوج دی نمائندگی کریندی ہِن۔

 بین الاقوامی کھیݙ دے مقابلے 
اوہ ایشین گیمز وچ وی پاکستان دی نمائندگی کر چُکی ہِن۔

 حوالے 

ونکی:پاکستانی زنانیاں
ونکی:پاکستان وِچ زنانیاں دے حقوق
ونکی:پاکستانی کِھݙار زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:پاکستانی سائیکل سوار زنانیاں